Source: http://www.bihon.ro/csm-u-oradea-debut-infernal-de-sezon/1557713
Timestamp: 2018-03-24 06:31:50+00:00

Document:
CSM U Oradea, debut infernal de sezon - BIHON
CSM U Oradea, debut infernal de sezon
la	26. iulie 2015 19:07
Baschetbaliştii orădeni trebuie să fie în formă maximă la debutul sezonului
Baschetbaliştii orădeni întâlnesc cele mai bune echipe în primele şase etape ale Ligii Naţionale.
BASCHET. FR Baschet a stabilit, prin tragere la sorţi, programul noului sezon la baschet masculin, atât în Liga Naţională, cât şi în Cupa României. CSM U Oradea nu a avut prea multă şansă în Liga Naţională, unde va avea un program infernal în primele şase etape, dar a nimerit o adversară mai accesibilă în primul tur al Cupei României.
Sezonul oficial va debuta la 22 septembrie, când se va disputa prima manşă din turul inaugural al Cupei României. CSM U Oradea va juca în compania echipei Gaz Metan Mediaş, pe terenul medieşenilor. Manşa secundă va avea loc la data de 26 septembrie, la Oradea. Echipa orădeană se poate considera norocoasă, Gaz Metan părând a fi o adversară la îndemână. În sezonul trecut, echipa noastră a fost eliminată în primul tur al Cupei României de către CSU Atlassib Sibiu.
Program dezavantajos
În ceea ce priveşte Liga Naţională, CSM U Oradea va avea parte de un program extrem de dificil în primele şase etape, în care urmează să întâlnească doar echipe care s-au calificat în play-off-ul ediţiei trecute.
Sezonul regulat va începe la 3 octombrie, CSM U Oradea urmând să joace în prima etapă în deplasare cu Steaua CSM EximBank, formaţia care a eliminat-o în play-off-ul sezonului precedent. În etapa secundă, echipa noastră va primi pe teren propriu vizita deţinătoarei Cupei României, BC Timişoara. În etapa a treia, orădenii se vor deplasa la Târgu Mureş, pe terenul vicecampioanei naţionale, BC Mureş. În etapa a patra, CSM U Oradea va juca acasă cu U BT Cluj-Napoca, una din principalele favorite ale noii ediţii, o adversară de tradiţie a echipei noastre. În etapa a cincea, formaţia orădeană va evolua în deplasare cu Energia Târgu Jiu, echipă situată pe locul 3 la finele sezonului trecut în Liga Naţională, dar şi în FIBA EuroChallenge, unde a avut o prestaţie de excepţie. În etapa a şasea, CSM U Oradea va primi vizita echipei BCM U Piteşti, formaţie care s-a calificat la ultimele două turnee finale ale Cupei României. Abia în următoarele etape vor urma adversare mai accesibile.
„Sigur că este un program care ne dezavantajează, pentru că nu este indiferent momentul în care întâlneşti echipele mai puternice. Dar asta este, nu avem ce să facem, vom juca aşa cum au stabilit sorţii”, ne-a declarat antrenorul CSM U Oradea, Cristian Achim.
Etapa 1: Steaua CSM EximBank – CSM U Oradea
Etapa 2: CSM U Oradea – BC Timişoara
Etapa 3: BC Mureş Târgu Mureş – CSM U Oradea
Etapa 4: CSM U Oradea – U BT Cluj-Napoca
Etapa 5: Energia Târgu Jiu – CSM U Oradea
Etapa 6: CSM U Oradea – BCM U Piteşti
Etapa 7: SCM U Craiova – CSM U Oradea
Etapa 8: CSM U Oradea – Phoenix Galaţi
Etapa 9: Dinamo Bucureşti – CSM U Oradea
Etapa 10: CSM U Oradea – Gaz Metan Mediaş
Etapa 11: CSU Atlassib Sibiu – CSM U Oradea
Taguri: baschet, CSM U Oradea, program, sezon 2015 - 2016

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM